**ROMÂNIA (nu produce efecte juridice)\*  
JUDEȚUL MUREȘ  
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 24034/2074DAS/11.04.2019**

**Inițiator**

**Viceprimar,**

**Jrs. Papuc Sergiu Vasile**

**EXPUNERE DE MOTIVE**

**privind înființarea echipei mobile**

**pentru intervenția de urgență în cazurile de violență domestică**

Direcția de Asistență Socială Târgu Mureș, în calitate de serviciu public de asistență socială de interes local, are ca obiect de activitate realizarea ansamblului de măsuri, acțiuni, activități profesionale, servicii specializate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau dependență, pentru prevenirea marginalizării și excluziunii sociale și creșterii calității vieții.

Potrivit Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2018-2021, aprobată prin Hotărârea Guvernului nr. 365/2018, “ *Violența domestică este larg răspândită în societatea contemporană, la nivelul tuturor categoriilor sociale și adânc înrădăcinată, cu efecte grave asupra sănătății, calității vieții și bunăstării victimelor și familiilor lor. Acest flagel este nu numai o problemă socială și de sănătate publică, dar, în egală măsură și o problemă a nerespectării și a încălcării drepturilor omului, complexitatea ei solicitând intervenția activă și directă a autorităților naționale responsabile, atât în ceea ce privește acordarea măsurilor de sprijin diversificate, a protecției integrității personale a victimelor, cât și protejarea intereselor lor sociale comune, precum libertatea și demnitatea persoanei. Cu atât mai mult, această problemă majoră de sănătate publciă trebuie să fie foarte bine înțeleasă de către toți factorii responsabili și impune condiția existenței coeziunii și implicării active a tuturor profesioniștilor cu atribuții în domeniu*”.

În conformitate cu Legea nr. 217/2003 pentru prevenirea și combaterea violenței domestice, republicată, cu modificările și completările ulterioare, violența domestică înseamnă “ *orice inacțiune sau acțiune intenționată de violență fizică, sexuală, psihologică, economică, socială sau spirituală care se produce în mediul familial sau domestic ori între soți sau foști soți, precum și între actuali parteneri sau foști parteneri, indiferent dacă agresorul locuiește sau a locuit împreună cu victima*”. Alin. 1 al art. 7 din legea menționată precizează că “ *autoritățile administrației publice centrale și locale au obligația să ia măsurile necesare pentru prevenirea violenței domestice, pentru preîntâmpinarea unor situații de încălcare repetată a drepturilor fundamentale ale victimelor violenței domestice, inclusiv prin furnizarea de informații și programe de educație despre modalitățile în care se pot preveni, evita, recunoaște și raporta cazurile de violență*”.

Prin Ordinul comun al Ministerului de Interne și Ministerului Muncii și Justiției Sociale nr. 146/2578/18.12.2018 a fost aprobată modalitatea de gestionare a cazurilor de violență domestică de către polițiști (inclusiv modelele formularului de evaluare a riscului și a ordinului de protecție provizoriu), stipulându-se inclusiv posibilitatea ca lucrătorii de poliție să solicite intervenția echipei mobile constituite la nivelul unității administrativ-teritoriale pentru a evalua gradul de risc din perspectiva acordării serviciilor sociale (inclusiv transportarea agresorului evacuat din locuință la centrele rezidențiale care oferă cazare pentru persoanele fără adăpost sau adăposturile de noapte gestionate de autoritățile administrației publice locale – art. 22^4 alin. 5 din Legea nr. 217/2003 pentru prevenirea și combaterea violenței domestice).

Prin Ordinul Ministerului Muncii și Justiției Sociale nr. 2525/07.12.2018 publicat în Monitorul Oficial în data de 06.02.2019 a fost aprobată Procedura pentru intervenția de urgență în cazurile de violență domestică, inclusiv modelul “Fișei pentru evaluarea gradului de risc și stabilirea măsurilor de siguranță necesare pentru victimele violenței domestice”. *În esență, Ordinul nr. 2525/07.12.2018 stabilește în sarcina autorităților administrației publice locale obligația de a constitui o echipă mobilă din reprezentanți ai SPAS care să asigure eficiența, operativitatea și permanența în ceea ce privește intervenția de urgență în cazurile de violență domestică. Astfel, prin hotărâre a Consiliului Local se va desemna un coordonator al echipei din cadrul serviciului public de asistență socială, dar se va stabili și componența echipei, precum și datele concrete despre modul de alocare a mijlocului de transport care este pus la dispoziția echipei mobile pentru intervențiile de urgență*. Totodată, în termen de 15 zile de la intrarea în vigoare a ordinului, SPAS va pune la dispoziția organelor de poliție de pe aceeași rază teritorială datele de contact ale coordonatorului echipei mobile/persoanelor desemnate cu atribuții în cadrul acesteia, precum și lista cu centrele rezidențiale care oferă cazare pentru persoanele fără adăpost sau alte centre rezidențiale adecvate nevoilor persoanelor fără adăpost, publice sau private.

Potrivit prevederilor art. 3 din Ordinul nr. 2525/07.12.2018, echipa mobilă are următoarele atribuții:

* Verifică semnalările de violență domestică efectuate prin intermediul liniilor telefonice ale instituțiilor publice abilitate, inclusiv al liniilor telefonice de urgență, altele decât numărul unic de urgență la nivel national (SNUAU) – 112;
* Realizează evaluarea inițială a gradului de risc din perspectiva acordării serviciilor sociale, pe baza Fișei pentru evaluarea gradului de risc și stabilirea măsurilor de siguranță necesare pentru victimele violenței domestice, prevăzute în anexa Ordinului nr. 2525/07.12.2018;
* Acordă informare și consiliere victimelor violenței domestice;
* Sprijină victimele violenței domestice prin orientarea acestora către serviciile sociale existente pe raza localității, adecvate nevoilor acestora;
* Informează, consiliază și orientează victima în ceea ce privește măsurile de protecție de care aceasta poate beneficia din partea instituțiilor componente: ordin de protecție provizoriu, ordin de protecție, formularea unei plângeri penale, eliberarea unui certificat medico-legal etc;
* Asigură măsurile de protecție socială necesare pentru victime, minori, persoane cu dizabilități sau personae cu nevoi speciale, vizate de ordinul de protecție provizoriu sau ordinul de protecție și păstrează confidențialitatea asupra identității acestora;
* Colaborează cu serviciile de asistență medicală comunitară în situația în care identifică probleme medicale privind victimele și/sau copiii lor;
* Realizează demersurile necesare pentru depășirea riscului imediat, după caz, acestea putând consta în:
* transport la unitatea sanitară cea mai apropiată în situațiile în care victima necesită îngrijiri medicale de urgență sau, după caz, sesizarea numărului unic pentru apeluri de urgență 112;
* sesizarea organelor de urmărire penală, sesizarea organelor de poliție pentru emiterea unui ordin de protecție provizoriu, sesizarea instanțelor judecătorești în vederea emiterii ordinului de protecție;
* orientarea către SPAS sau, după caz, către furnizorii privați de servicii sociale, acreditați în condițiile legii, în vederea găzduirii în centre rezidențiale adecvate nevoilor și aplicării managementului de caz pentru victime și, după caz, pentru agresori;
* intervine în cazurile de violență domestică, la solicitarea organelor de poliție, atunci când prin ordinul de protecție provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidențial.

De asemenea, conform art. 5 din același act normativ “echipa mobilă se deplasează la

fața locului în maximum 90 minute de la momentul semnalării efectuate de către organele de poliție și asigură sprijinul necesar pentru orientarea și conducerea de îndată a agresorului către centrele rezidențiale gestionate de autoritățile administrației publice locale sau, după caz, către alte servicii sociale adecvate, administrate de către furnizori publici sau privați, de pe raza unității administrativ-teritoriale.”

Luând în considerare cele expuse mai sus, în conformitate cu prevederile Legii nr. 292/2011 – legea asistenței sociale, Legii nr. 217/2003 – pentru prevenirea și combaterea violenței domestice, Ordinului nr. 2525/07.12.2018 privind aprobarea Procedurii pentru intervenția de urgență în cazurile de violență domestică și Legii nr. 215/2001 privind administrația publică locală, republicată, cu modificările și completările ulterioare, propunem adoptarea unei hotărâri prin care să se stabilească următoarele:

1. înființarea echipei mobile pentru intervenția în cazurile de violență domestică, având în componență:

* un coordonator – 1 angajat al Direcției de Asistență Socială Târgu Mureș cu funcție de conducere și atribuții în asistență socială, numit prin decizia directorului executiv;
* membrii: 3 angajați ai Direcției de Asistență Socială Târgu Mureș, cu atribuții în asistență socială, numiți prin decizia directorului executiv și 4 polițiști locali din cadrul Poliției Locale Târgu Mureș;
* alocarea unui autoturism care deservește Poliția Locală pentru transportul echipei mobile la intervenția de urgență în cazurile de violență domestică din municipiul Târgu Mureș;

1. stabilirea Centrului Social-Adăpost de Noapte situat în Târgu Mureș, str. Rozmarinului nr. 36, jud. Mureș ca centru rezidențial care să asigure cazarea în regim de urgență pentru agresorul evacuat temporar din locuință, la solicitarea acestuia și în absența altor alternative de cazare.
2. împuternicirea directorului executiv al DAS Târgu Mureș pentru încheierea unor acorduri de parteneriat cu DGASPC Mureș pentru victimele minore și cu Institutul Est European de Sănătate a Reproducerii cu sediul în Târgu Mureș, str. Moldovei nr. 1, pentru mamele abuzate. Directorul executiv împreună cu coordonatorul echipei mobile vor organiza instruirea personalului din echipă, elaborându-se și o procedură care să faciliteze aplicarea Ordinului nr. 2525/07.12.2018 și a Legii nr. 217/2003 pentru prevenirea și combaterea violenței domestice, republicată, cu modificările și completările ulterioare.

Având în vedere considerentele expuse, reținem faptul că stabilirea componenței și a

atribuțiilor echipei mobile pentru intervenția de urgență în cazurile de violență domestică este necesar a fi asumată de Consiliul Local prin hotărâre, astfel că, în conformitate cu dispozițiile Legii nr. 215/2001 – legea administrației publice locale, supunem spre dezbatere și aprobare Consiliului Local Târgu Mureș proiectul de hotărâre privind stabilirea componenței și a atribuțiilor echipei mobile pentru intervenția de urgență în cazurile de violență domestică, în forma prezentată.

**DIRECTOR EXECUTIV DAS,**

**Maier Mihaela**

Aviz favorabil al Poliției Locale Târgu Mureș,

Director

Raul Matiș

**ROMÂNIA PROIECT**

**JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI**

**TÂRGU MUREȘ**

**VICEPRIMAR,**

**Jrs. Papuc Sergiu Vasile**

**HOTĂRÂREA nr.\_\_\_\_\_**

**din \_\_\_\_\_\_\_\_\_\_\_­­­­­\_\_\_2019**

privind înființarea echipei mobile pentru intervenția de urgență în cazurile de violență domestică

Consiliul Local Municipal Târgu Mureș, întrunit în ședință (extra)ordinară de lucru,

Văzând expunerea de motive nr. 24034/2074DAS/11.04.2019 inițiată de Direcția de Asistență Socială Târgu Mureș privind înființarea echipei mobile pentru intervenția de urgență în cazurile de violență domestică;

Având în vedere prevederile art. 351 și art. 352 din Legea nr. 217/2003 pentru prevenirea și combaterea violenței domestice, republicată, cu modificările și completările ulterioare, precum și prevederile Ordinului nr. 2525/2018 emis de Ministerul Muncii și Justiției Sociale privind aprobarea procedurii pentru intervenția de urgență în cazurile de violență domestică;

În temeiul art. 36 alin. 2 lit. d și e, alin. 6 lit. a pct. 2 și art. 45 din Legea administrației publice locale nr. 215/2001, republicată, cu modificările și completările ulterioare,

**HOTĂRĂȘTE:**

**Art. 1** Se aprobă înființarea echipei mobile pentru intervenția de urgență în cazurile de violență domestică, cu următoarea componență:

* Coordonator: un angajat al Direcției de Asistență Socială Târgu Mureș, cu funcție de conducere și atribuții în asistență socială, numit prin decizia directorului executiv,
* Membrii: 3 angajați ai DAS Târgu Mureș, cu atribuții în asistență socială, numiți prin decizia directorului executiv și 4 polițiști locali din cadrul Poliției Locale Târgu Mureș;
* Din componența echipei mobile fac parte reprezentanți ai diferitelor culte religioase reprezentative pe plan local, precum și reprezentanți ai unor asociații sau fundații cu activitate relevantă în domeniul violenței domestice, egalității de șanse între femei și bărbați, sprijinului umanitar, acțiunilor în domeniul caritabil, cu care au fost încheiate acorduri de parteneriat/convenții, voluntari.

**Art. 2** Echipa mobilă prevăzută la art. 1 are următoarele atribuții:

1. verifică semnalările de violență domestică efectuate prin intermediul liniilor telefonice ale instituțiilor publice abilitate, inclusiv al liniilor telefonice de urgență, altele decât numărul unic de urgență la nivel național (SNUAU)-112;
2. realizează evaluarea inițială a gradului de risc din perspectiva acordării serviciilor sociale, pe baza fișei pentru evaluarea gradului de risc și stabilirea măsurilor de siguranță necesare pentru victimele violenței domestice, prevăzute în anexa care face parte integrantă din prezenta procedură;
3. acordă informare și consiliere victimelor violenței domestice;
4. sprijină victimele violenței domestice, prin orientarea acestora către serviciile sociale existente pe raza localității/județului, adecvate nevoilor acestora;
5. informează, consiliază și orientează victima în ceea ce privește măsurile de protecție de care aceasta poate beneficia din partea instituțiilor competente: ordin de protecție provizoriu, ordin de protecție, formularea unei plângeri penale, eliberarea unui certificat medico-legal etc;
6. asigură măsurile de protecție socială necesare pentru victime, minori, persoane cu dizabilități sau persoane cu nevoi speciale, vizate de ordinul de protecție provizoriu sau ordinul de protecție, și păstrează confidențialitatea asupra identității acestora;
7. colaborează cu serviciile de asistență medicală comunitară în situația în care identifică probleme medicale privind victimele și/sau copii lor;
8. realizează demersurile necesare pentru depășirea riscului imediat, după caz, acestea putând consta în:

* transport la unitatea sanitară cea mai apropiată în situațiile în care victima necesită îngrijiri medicale de urgență sau, după caz, sesizarea numărului unic pentru apeluri de urgență 112;
* sesizarea organelor de urmărire penală, sesizarea organelor de poliție pentru emiterea unui ordin de protecție provizoriu, sesizarea instanțelor judecătorești în vederea emiterii ordinului de protecție;
* orientarea către SPAS sau, după caz, către furnizorii privați de servicii sociale, acreditați în condițiile legii, în vederea găzduirii în centre rezidențiale adecvate nevoilor și aplicării managementului de caz pentru victime și, după caz, pentru agresori;

1. intervine în cazurile de violență domestică, la solicitarea organelor de poliție, atunci când prin ordinul de protecție provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidențial.

**Art. 3** Mijlocul de transport pus la dispoziția echipei mobile pentru intervențiile de

urgență va fi asigurat de către Poliția Locală Târgu Mureș.

**Art. 4** După intrarea în vigoare a prezentei hotărâri, directorul executiv al Direcției de

Asistență Socială Târgu Mureș și șeful Poliției Locale Târgu Mureș vor emite decizii privind nominalizarea persoanelor prevăzute la art. 1.

**Art. 5** Cu ducerea la îndeplinire a prezentei hotărâri se încredințează Direcția de Asistență Socială Târgu Mureș și Poliția Locală Târgu Mureș.

**Art. 6** În conformitate cu prevederile art. 19 alin. 1lit. e din Legea nr. 340/2004, republicată, privind Instituția Perfectului și art. 3 alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**p. Secretarul Municipiului Târgu Mureș,**

**Director executiv D.J.C.A.A.P.L**

**Buculei Dianora-Monica**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**Preşedinte Secretar**

Csiki Zsolt Bratanovici Cristian

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

**Preşedinte Secretar**

Furó Judita Pui Sebastian Emil

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

**Preşedinte Secretar**

Bakos Levente Attila

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

**Preşedinte Secretar**

Benedek Theodora Mariana Nicoleta Vajda György

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**Preşedinte Secretar**

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_\_